Kohdun ja munanjohtimien varjoainetutkimus

|  |  |
| --- | --- |
| Kuvaus: | Hysterosalpingografia, HSG |

**TUTKIMUKSEEN VALMISTAUTUMINEN**

Suosittelemme, että otat 1-2 tuntia ennen tutkimusta jotain kuukautiskipuihin tarkoitettua kipulääkettä, joka estää kohdun ja munatorvien mahdollista supistelua. Lääkkeeksi soveltuvat esim. ibuprofeeni (Burana 600mg) tai muut vastaavat tulehduskipulääkkeet.

Tutkimukseen ei saa tulla, jos epäilet jotain tulehdusta synnytinelimissä.

**TUTKIMUKSEN KULKU**

Naistentautien poliklinikalla sinulle laitetaan tutkimusta varten katetri kohtuun.

Varjoainetta ruiskutetaan katetrin kautta munatorviin ja otetaan röntgenkuvia. Tutkimuksella pyritään selvittämään kohtuontelon rakennetta ja ovatko munatorvet avoimet.

Tutkimus kestää noin puoli tuntia.

**TUTKIMUKSEN JÄLKIHOITO**

Tutkimukseen liittyy pieni tulehdusriski.

Jos sinulla on tutkimuksen jälkeisinä päivinä alavatsakipuja, pahanhajuista valkovuotoa tai lämpöilyä, ottakaa yhteys lähimpään päivystykseen.

**YHTEYSTIEDOT**

Jos epäilet olevasi raskaana tai sinulla on jodiallergia, ilmoitathan siitä ennen tutkimusta lähettävään yksikköön.

Jos sinulla on kysyttävää tutkimuksen kulusta tai ilmoitettu tutkimusaika ei sovi, voit ottaa yhteyttä röntgenin toimistoon puh. 017-173322 arkisin klo 8.00-14.30.

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä ​

[www.tutkimukseen.fi](http://www.tutkimukseen.fi/) ​

[www.stuk.fi](http://www.stuk.fi/)​